cyanic-selkie/wikianc huggingface dataset:
Madison Parish
Madison Parish er et fylke i den amerikanske delstaten Louisiana. Det ligger nordøst i staten og grenser mot East Carroll Parish i nord, Tensas Parish i sør, Franklin Parish i sørvest og mot Richland Parish i nordvest. I øst utgjør elven Mississippi grense mot delstaten Mississippi.
Biserka Višnjić
Biserka Višnjić (født 10. oktober 1953 i Trogir), jugoslavisk håndballspiller som deltok i de olympiske leker 1980 i Moskva og 1984 i Los Angeles.
Višnjić ble olympisk mester i håndball under Sommer-OL 1984 i Los Angeles. Hun spilte på det jugoslaviske laget som vant håndballturneringen for damer foran Sør-Korea og Vest-Tyskland. Hun spilte fire kamper og scoret 15 mål.
Xiao Rundkrantz
Xiao Rundcrantz (født 1966 i Changsha i provinsen Hunan i Folkerepublikken Kina) er en tidligere statsadvokat innen det kinesiske rettssystemet.
Hun flyktet fra Kina til Sverige i 1998. I 2006 gav hun ut boken Röd åklagare.
To the Metal!
To the Metal! er det tiende studioalbumet til power metal-bandet Gamma Ray, utgitt i 2010.
Thích Quảng Độ
Thích Quảng Độ (født 27. november 1928, død 22. februar 2020 ) var en buddhistisk munk fra Vietnam. Han var fra 2008 overhode for Den forente buddhistiske sangha i Vietnam. I 2006 fikk han Raftoprisen for sitt arbeid for menneskerettigheter i Vietnam.
Biografi
Thích Quảng Độ ble født i provinsen Thái Bình nord i Vietnam. Han ble munk da han var 14 år gammel.
Fra 1951 til 1957 var han ved universiteter i India og Ceylon, der han arbeidet med buddhistisk og indisk filosofi. I 1960- og 1970-årene var han professor i buddhistisk filosofi ved universiteter i Saigon og Cần Thơ. Han markerte seg som kritiker av den anti-buddhistiske politikken til president Ngô Đình Diệm i Sør-Vietnam. I 1963 ble han fengslet og torturert og slapp først fri etter at president Diệm ble drept i et statskupp. På grunn av ødelagt helse måtte han i 1966 til Japan for behandling. Deretter tilbrakte han to år på reise i Taiwan, Hongkong, Thailand og Myanmar.
I 1972 ble han med i lederskapet for Den forente buddhistiske sangha i Vietnam. Trossamfunnet ble utsatt for forfølgelse etter den kommunistiske maktovertakelsen i 1975, til protester fra generalsekretær Thích Quảng Độ. Da han i 1977 sammen med andre ledere av trossamfunnet protesterte mot kommunistenes konfiskering av trossamfunnets eiendommer, ble han arrestert, fengslet og satt i isolat. Etter internasjonalt press ble han satt fri etter 20 måneder i fengsel. I 1978 ble han nominert til Nobels fredspris av Betty Williams og Mairead Corrigan.
Han motsatte seg statens forsøk på å ta kontroll over de buddhistiske trossamfunnene og i 1982 ble han ble tvangssendt til sin hjemprovins. Der tilbrakte han ti år i husarrest. I 1992 vendte han tilbake til Saigon og fortsatte protestene mot myndighetenes undertrykkelse. I 1994 utarbeidet han et dokument hvor han kartla religionsforfølgelsen. Dermed måtte han i januar 1995 i fengsel på nytt. Igjen kom det internasjonalt press for å få ham løslatt. Blant annet stilte Dalai Lama, François Jacob og José Ramos-Horta opp for ham og krevde ham løslatt. Han slapp fri i september 1998, men ble holdt i husarrest og nøye overvåket.
Thích Quảng Độ rykket i 1999 opp til den nest fremste lederskapsposisjonen i Den forente buddhistiske sangha i Vietnam, etter Thích Huyền Quang. I 2001 lanserte han en appell for demokrati i Vietnam, en plan som fikk nasjonal og internasjonal støtte. Thích Quảng Độ fikk igjen husarrest, nå ved Thanh Minh Zen-klosteret i Saigon. Herfra fortsatte han sitt arbeid ikke-voldelige arbeid.
I 2008 etterfulgte han Thích Huyền Quang som overhode for Den forente buddhistiske sangha i Vietnam.
Ved utgangen av 2015 satt han fortsatt i husarrest.
Priser
I 2002 ble Thích Quảng Độ, sammen med Thích Huyền Quang og Nguyễn Văn Lý, tildelt den tsjekkiske Homo Homini-prisen.
NM i hopp uten tilløp 1986
NM i hopp uten tilløp 1986 var en del av NM i friidrett 1986.
Mesterskapet ble arrangert i Sandnessjøen 9. mars.
Hammershus
Hammershus er en ruin av en middelalderborg på øy Bornholm i Østersjøen. Hammershus ligger sør for Hammerknuden på Bornholms nordvesthjørne. Det antas at Hammershus ble oppført omkring 1255 av erkebiskop Jakob Erlandsen. Hammershus er anlagt på en 74 meter høy klippe og opptar med sine forborger et areal på omtrent 35 000 kvadratmeter. Ringmurene har en lengde på omkring 750 meter. Mot havet er der steile klipper og på de andre sidene et klippeformet terreng.
I 1265 ble borgen erobret av Erik Klipping, men ble gitt tilbake til erkebiskopen i 1276. Erik Menved var utilfreds med at fredløse kunne søke ly på borgen, og i 1319 lyktes det riksmarskalk Ludvig Albertsen Eberstein å innta borgen. Eberstein var først kongens representant på borgen, men da den i 1321 ble gitt tilbake til erkebiskopen av Kristoffer II av Danmark, ble han borgherre for erkebispesetet i Lund. I 1324- 1325 forsvarte han borgen mot angrep og beleiring av riksmarskalk Peder Vendelbo. Etter 16 måneders beleiring overga Eberstein seg og kong Valdemar Atterdag overtok herredømmet over borgen, men ga den kort tid etter tilbake til erkebispesetet. Erkebispesetet beholdt borgen inntil 1522, da Christian II av Danmark, Norge og Sverige gjorde krav på Hammershus og deretter satte biskopen fra Odense, Jens Andersen Beldenak, i varetekt på borgen.
I 1522 ble Hammershus erobret av lübeckerne, men fra 1576 var Hammershus tilbake til den danske kongens eie. Hammershus forfalt og ble i ettertiden betraktet som en ikke-tidsmessig festning. I 1645 ble borgen erobret av general Albrecht von Wallenstein. Ved Roskildefreden i 1658 fikk svenskene også Bornholm og de innsatte Johan Printzenskiöld som guvernør. Bornholmske opprørere ledet av Jens Pedersen Kofoed slo ham ihjel i Rønne og erobret dagen etter borgen. Deretter ble øya tilbudt til den danske konge.
I de påfølgende årene mistet Hammershus sin betydning som festning. Den ble anvendt som statsfengsel for blant annet Corfitz Ulfeldt og Leonora Christina Ulfeldt, som ble fengslet i 1660. Etter deres flukt fra Manteltårnet og påfølgende pågripelse ble de plassert i slottskapellet. Senere ble de overført tilbake til Manteltårnet, denne gang i hver sin etasje.
I 1743 ble Hammershus forlatt og deretter brukt som steinbrudd. I 1822 ble borgruinen fredet.
Amerikajudastre
Amerikajudastre (Cercis canadensis ) er et løvfellende tre i erteblomstfamilien fra østlige Nord-Amerika.
Beskrivelse
Det blir mellom 4 og 10 m høyt. Barken har fine furer. Bladene er enkle, helrandede, håndnervede og avrundede med hjerteformet basis. Blomstene sitter 2–8 sammen på eldre greiner eller på selve stammen (kauliflori). Blomstringen begynner før løvsprett i mars–mai. Blomstene er purpurrosa, mer sjeldent hvite. Begeret er klokkeformet med fem butte tenner og har en mørkere farge. Frukten er en brun, flat belg som er 5–10 cm lang og 1,3 cm bred. Den inneholder 4–10 brune frø som er 6 mm lange.
Nytte
Arten er vanlig plantet i hager i det østlige USA. Trevirket er tungt og hardt, men små dimensjoner og krokete stammer gjør at det ikke har noen økonomisk betydning. Blomstene brukes av og til i salater.
Systematikk og utbredelse
Amerikajudastre i snever forstand, var. canadensis, er utbredt nordover til New Jersey, sørlige Pennsylvania, Ohio, sørlige Ontario, Michigan, Illinois, Iowa og Nebraska. Vestgrensa går igjennom Kansas og nordlige Oklahoma. Den mangler stort sett på kystslettene i øst og sør, men det er noen spredte forekomster så langt sør som i Louisiana og sentrale Florida.
En annen varietet, var. texensis, finnes i sørlige Oklahoma og Texas øst for Pecos. Den ble tidligere noen ganger skilt ut som en egen art, Cercis reniformis. En tredje varietet, var. mexicana, finnes i Trans-Pecos og videre sørover i Mexico. Den ble tidligere regnet som arten Cercis mexicana. Molekylærgenetiske studier viser at alle tre varieteter er nært beslektet og bør regnes til samme art.
Sveits under Vinter-OL 1992
Sveits under Vinter-OL 1992. Syttifire sportsutøvere, femtisju menn og sytten kvinner fra Sveits deltok i sju sporter, alpint, bobsleigh, kunstløp, langrenn, skihopping, kombinert, freestyle og ishockey under Vinter-OL 1992 i Albertville i Frankrike. Sveits kom på fjortendeplass med en gull og to bronsemedaljer. Alpinisten Vreni Schneider var Sveits flaggbærer under åpningsseremonien.
Maksim Burov
Maxim Burov (russisk: Максим Алексеевич Буров; født 5. juni 1998 i Jaroslavl) er en russisk freestylekjører.
Han representerte Olympiske utøvere fra Russland under Vinter-OL 2018 i Pyeongchang, hvor han ble utslått i kvalifiseringen i hopp.
Under Vinter-OL 2022 i Beijing, ble han utslått i kvalifiseringen.
Herpesvirus
Herpesvirus er en familie DNA-virus (Herpesviridae), som kan gi opphav til flere herpesvirusinfeksjoner. Blant de mest vanlige er Varicella zoster-viruset (VZV) som forårsaker vannkopper og helvetesild, og Herpes simplex-viruset (HSV), som forårsaker oral eller genital herpes simplex. Utbrudd pleier å være hvite kviser som bærer smitten. Felles for sykdommene forårsaket av herpesvirus er at de affiserer primært hud og slimhinner, arter seg som et kraftig primærutbrudd for deretter å kunne residivere resten av livet.
Rivenoskulen
Rivenoskulen er et grensefjell mellom Skjåk kommune i Innlandet og Luster kommune i Vestland. Det har en høyde på 1 943 meter over havet. Øst- og nordsiden av fjellet er dekket av Tverrbotnbreen.
Herpesvirus
Liste over noen kjente herpesvirus
Felles for sykdommene forårsaket av herpesvirus er at de affiserer primært hud og slimhinner, arter seg som et kraftig primærutbrudd for deretter å kunne residivere resten av livet.
Sandsvegen (Lunner)
Sandsvegen (1-55, 2-6) ) er en vei på Roa i Lunner kommune, rett sør for der E16 møter Riksvei 4. Veien går fra Hadelandsvegen ved Lunner rådhus, og går sørover.
Veien ligger cirka 241 meter over havet ved Lunner rådhus.
Lunner rådhus ligger i Sandsvegen 1, brannstasjonen i Sandsvegen 5, Lunner ungdomsskole i Sandsvegen 2.
Lite løvfly
Lite løvfly (Parastichtis suspecta) er en sommerfugl som tilhører familien nattfly (Noctuidae). Det er vanlig nord til Nordland i Norge.
Utseende
Et middelsstort (vingespenn 30 – 33 mm), litt spinkelt, gråbrunt nattfly. Forvingen er litt tilspisset og har vanligvis innslag av brunrødt, i alle fall i midtfeltet. Den har to hvite og svarte tverrlinjer som vanligvis er brutt opp i flere deler, nyremerket er tydelig, men ringmerket ofte utydelig. Ellers er vingemønsteret noe "urent" og vanskelig å beskrive. Bakvingen er grå, lysere ved roten.
Levevis
Arten kan finnes over alt det det vokser busker og løvtrær. Larven utvikler seg om våren og lever på sammenspunne skudd og nye blader av bjørk (Betula spp.) og vier (Salix spp.), kanskje også osp. Den overvintrer som egg. De voksne sommerfuglene flyr i august – september.
Utbredelse
Den finnes i hele Europa og videre østover like til Japan. I Norge er den vanlig nord til Rana i Nordland.
Nils Nilsson
Nils Nilsson (født 8. mars 1936 i Karlstad, død 24. juni 2017 samme sted) var en svensk ishockeyspiller som deltok i De olympiske vinterleker i 1956 i Cortina d'Ampezzo, 1960 i Squaw Valley og 1964 i Innsbruck.
Nilsson vant en olympisk sølvmedalje i ishockey under Vinter-OL i 1964 i Innsbruck. Han var med på det svenske laget som kom på andreplass i turneringen, bak Sovjetunionen. Det var 16 lag som deltok, og etter en kvalifiseringsrunde gikk de åtte vinnerne videre til finalegruppe som spilte en enkeltserie der alle lagene møttes én gang. Sovjetunionen vant alle sju kampene og vant serien med maksimale 14 poeng foran Sverige, Tsjekkoslovakia og Canada alle med ti poeng. OL-turneringen var også det 31. verdensmesterskapet i ishockey.
Nilsson spilte 205 landskamper for Sveriges herrelandslag i ishockey og scoret 161 mål. Han ble verdensmester to ganger; 1957 i Moskva og 1962 i Colorado Springs. Han ble tildelt guldpucken i 1966.
Jone ovvero gli ultimi giorni di Pompei
Jone ovvero gli ultimi giorni di Pompei er en italiensk stumfilm, fra 1913 regissert av Ubaldo Maria Del Colle og Giovanni Enrico Vidali.
Handling
I Pompeii i år 79 etter Kristus er Glaucus og Jone forelsket i hverandre. Men Arbax, den egyptiske ypperstepresten, er fast bestemt på å få denne kvinnen helt for seg selv. Glaucus kjøper den blinde slaven Nydia, som blir mishandlet av eieren hennes. Nydia forelsker seg i ham, og ber Arbax om hjelp. Han gir henne en trylledrikk, som skal få Glaucus til å bli forelsket i henne.
Dessverre, til Nydias forferdelse, er trylledrikken egentlig en gift som kommer til å ødelegge sinnet hans. Arbax har en disippel Apoecides, som truer med å avsløre offentlig deres forseelser. Men Arbax dreper ham, og anklager Glaucus for denne forbrytelsen. Han låser deretter Nydia inne i en kjeller, for å hindre henne fra å snakke.
Glaucus blir dømt for dette, og kastet for løvene. Nydia klarer å stikke av, og forteller Glaucus sin venn Claudius hva som har skjedd. Claudius skynder seg for å anklage Arbax, og folkemengden bestemmer at Arbax - ikke Glaucus - skal kastes til løvene. Men samtidig begynner vulkanen Vesuv å bryte løs, og en utbredt panikk oppstår blant innbyggerne.
Benkehøa
Benkehøa (også skrevet Benkehøi og Benkehøe) er et fjell på grensen mellom Rauma kommune i Møre og Romsdal og Skjåk kommune i Innlandet. Det har en høyde på 1 943 meter over havet.
North Sikkim (distrikt)
North Sikkim (nepali: उत्तरी सिक्किम ) er et distrikt i den indiske delstaten Sikkim. Distriktets hovedstad er Mangan.
Demografi
Barn i alderen 0 til 6 år utgjorde 10,33 % i 2011 mot 14,52 % i 2001. Antallet jenter i den alderen per tusen gutter er 897 i 2011 mot 995 i 2001.
Bruno Musarò
Bruno Musarò (født 27. juni 1948 i Andrano i provinsen Lecce i Italia) er en katolsk erkebiskop og diplomat for Den hellige stol.
Prest
Den 19. september 1971 mottok Bruno Musarò prestevielse for erkebispedømmet Otranto.
Biskop
Den 3. desember 1994 utnevnte pave Johannes Paul II ham til titulærerkebiskop av Abari og utnevnte ham til apostolisk nuntius i Panama. Han ble bispeviet den 6. januar 1995 av Johannes Paul II; medkonsekratorer var kurieerkebiskopene Giovanni Battista Re (Statssekreteriatet) og Jorge María Mejía (Bispekongregasjonen).
Den 25. september 1999 ble Bruno Musarò apostolisk nuntius til Madagaskar, Mauritius, Komorene og Seychellene.
Den 10. februar 2004 utnevnte pave Johannes Paul II ham til apostolisk nuntius i Guatemala.
Den 5. januar 2009 utnevnte pave Benedikt XVI ham til apostolisk nuntius i Peru.
Han ble utnevnt til apostolisk nuntius i Cuba 6. august 2011. I september 2014 talte erkebiskop Musarò åpent om Cubas «ekstrem fattigdom og menneskelige og sivile degradering». Han uttalte seg mens han var på ferie i Italia. Det cubanske folk er «ofre for et sosialistisk diktatur som har holdt dem underkuet de siste 56 årene,» sa Musaro. «Jeg er takknemlig til paven for å ha invitert meg til denne øya, og jeg håper å reise når det sosialistiske regimet har forsvunnet på ubestemt tid.... Bare frihet kan gi håp til det cubanske folk.»
Den 5. februar 2015 utnevnte pave Frans ham til apostolisk nuntius i Egypt og apostolisk delegat til Den arabiske liga.
Den 29. august 2019 utnevnte pave Frans ham til apostolisk nuntius til Costa Rica.
Episkopalgenealogi
Hans episkopalgenealogi er:
Burt Young
Gerald Tommaso DeLouise (født 30. april 1940) bedre kjent som Burt Young, er en amerikansk skuespiller, maler og forfatter. Han er best kjent for sin Academy Award-nominerte rolle som Sylvester Stallones svoger og venn Paulie i Rocky-filmene.
Privatliv
Young ble født i Queens i New York City, sønn til Josephine og Michael. Han studerte hos Lee Strasberg ved Actor's Studio. Young er enkemann og har en datter, Anne Morea.
Karriere
Young har ofte hatt italiensk-amerikanske roller, slik som han best kjente Paulie fra Rocky (1976). I Chinatown og Once Upon a Time in America har han roller som ligner. Young har også bidratt til en rekke TV-program, blant annet Baretta, Law & Order, Walker, Texas Ranger, M*A*S*H, Miami Vice og The Sopranos.
Building Australia Party
Building Australia Party er et lite politisk parti i Australia som ønsker å fremme rettighetene til byggeindustrien. Partiet ble dannet på grunn av misnøye med den australsk bygg- og designindustrien. og ble først registrert i New South Wales i juni 2010. Partiet ledes av Ray Brown, som er arkitekt og den nåværende lederen av den nasjonale designforeningen «Building Designers Association of Australia».
It Is Never Too Late to Mend
It Is Never Too Late to Mend er en amerikansk stumfilm, fra 1913.
Handling
Men Susan blir også elsket av John Meadows, den mest velstående mannen i byen. Meadows innser nytteløsheten i hans forsøk på å vinne Susan med rettferdige midler. Han legger derfor planer for Georges undergang, og hans egen forherligelse.
Brewster F2A Buffalo
Brewster F2A Buffalo ble det flyet US Navy skulle satse på. De fikk flere modifiseringer for bruk på hangarskip. De ble produsert i flere varianter, også til bruk på land.
Finland brukte disse med stor suksess i den første delen av fortsettelse krigen 25.06.1941 - 19.09.1944. I vinterkrigen rakk ikke disse flyene med. De klarte å skyte ned de fleste typer fly som Sovjetunionen brukte i de første årene i fortsettelse krigen, men i fra 1942 begynte nye russiske flytypene bli for overlegne med bedre ytelse i hastighet og opp stiging.
Dette tønneformede flyet ble også brukt i aktiv tjeneste i de nederlandske og det britiske imperiets luftstyrker i Sørøst-Asia. Der viste det seg at de var underlegne mot det japanske sjøforsvarets Mitsubishi A6M og den japanske hærens Nakajima Ki.43. Britene forsøkte å få buffaloen til å yte bedre, ved å bruke mindre drivstoff og ammunisjon, samt skifte til lettere maskingevær. Dette så ikke ut til å ha noen effekt.
Det eneste store oppdraget flyet hadde for amerikanerne, var under slaget om Midway. De ble brukt av US Marine Corps. Også her var de japanske flyene overlegne. Tapene ble store. Flyet fikk det lite ærefulle tilnavnet «flygende kiste» av US Marine Corps’ piloter.
Brewster F2A Buffalo ble degradert til mindre viktige oppdrag og erstattet av Grumman F4F Wildcat.
Laimdota Straujuma
Laimdota Straujuma (født 24. februar 1951) er en latvisk politiker som var statsminister i landet fra 22. januar 2014 til hun trakk seg 7. desember 2015 og ble etterfulgt av Māris Kučinskis 11. februar 2016.
Bakgrunn
Straujuma har doktorgrad i økonomi fra Universitetet i Latvia. Hun har arbeidet ved Institutt for økonomi ved Latvias vitenskapsakademi.
Brumunddal IBK
Brumunddal IBK er en norsk innebandyklubb fra Brumunddal. Klubben ble stiftet i 2003.
Laimdota Straujuma
Politisk virke
I 1999 ble hun visestatssekretær i landbruksdepartementet og året etter statssekretær, en post hun beholdt til desember 2006. Fra januar 2007 til desember 2010 var hun statssekretær i regional- og kommunaldepartementet. Fra januar til oktober 2011 var hun visestatssekretær i departementet for miljøvern og regional utvikling. I oktober 2011 ble hun landbruksminister i Valdis Dombrovskis' regjering. Partiet Enhet (Vienotība) nominerte henne til regjeringsposten. I januar 2014 ble hun medlem av partiet.
Etter at Valdis Dombrovskis gikk av som statsminister, ble hun 6. januar 2014 bedt om å danne regjering av president Andris Bērziņš. Hun overtok som statsminister den 22. januar 2014.
De internasjonale kirkefestspill
De internasjonale kirkefestspill i Kristiansand ble grunnlagt i 1971 av domorganist Bjarne Sløgedal. I 1992 ble festspillene organisert som en stiftelse. I 2011 ble de siste kirkefestspillene arrangert.
Historikk
Festspillene hadde som mål å gi publikum kunst- og kirkemusikalske opplevelser av høyeste kvalitet.
Kirkefestspillene aktiviserte og ga impulser til byens musikkliv, både på profesjonelt og på amatørnivå. Musikkprofilen til festspillene spente fra klassisk musikk via lettere "underholdningsmusikk" til samtidsmusikk, fra mindre ensembler til større kirkemusikk som krever solister, kor og orkester. Festspillene presenterte seg også som en aktør som arbeidet målbevisst med rekruttering av morgendagens lyttere ved blant annet å lage programmer med og for barn og unge, samt arrangere foredrag om musikkrelaterte temaer en gang i måneden.
Blant dem som i Kirkefestspillenes 40 år lange historie har vært kunstneriske ledere, finner man Rolf Gupta, Grete Pedersen og Katrine Ganer Skaug. En av dem som har vært administrativ leder er Frøydis Emilie Lind.
Tron (fjell)
Tron er bare det 904. høyeste fjellet i Norge på en liste over fjell med primærfaktor  over 50 meter, men står fritt og kan tilby et flott rundskue. Den nest høyeste toppen på fjellet, Blåtronden 1 653 moh., danner grensepunkt mellom Alvdal og Tynset kommuner, og er samtidig det høyeste punkt i Tynset kommune.
Den indiske filosofen Swami Sri Ananda Acharya bodde store deler av livet på Tron og planla å bygge et Fredsuniversitet på Flat-tron – et platå oppe på fjellet. Alvdal kommune har avsatt et 875 dekar stort område på Flattronden med tanke på å regulere området til fredssenter, turistformål og bevertning, idrettsanlegg og hangglidervirksomhet, samt friluftsliv, og pr 12. november 2010 er oppstart av planarbeidet varslet.
I forbindelse med bygging av radio- og fjernsynssender på 1960-tallet ble Norges nest høyest beliggende bilvei bygget opp til toppen.
Etymologi
Navnet Tron stammer fra trond m (gammelnorsk þróndr) 'gris, galte'. Det er ganske vanlig i Norge og særlig i Nord-Østerdal at fjell har dyrenavn. Andre kjente topper med dyrenavn i nærområdet er f.eks. Elgspiggen, Haveren, Kalven og Ruten.
Nguyen Van Thien
Antoine Nguyễn Văn Thiện (født 13. mars 1906 i Saigon i Fransk Indokina (nå Vietnam), død 13. mai 2012) var en vietnamesisk biskop i Den katolske kirke. Han var i en alder av 106 år kirkens eldste biskop og var den siste gjenlevende av biskopene som tjenestegjorde i Sør-Vietnam.
Thiện ble født i Cái Cồn. Han ble ordinert som prest den 20. februar 1932. Han ble utnevnt til biskop av det romersk-katolske bispedømmet Vinh Long i november 1960, og ble bispeviet i januar året etter. Thiện trakk seg fra den posisjonen i 1968 og ble utnevnt titulærbiskop av Hispellum samme måned.
Han ble den eldste levende biskopen i Den katolske kirke den 6. oktober 2005 da den 99 år gamle Ettore Cunial døde. I 2006 ble han 100 år gammel.
Episkopalgenealogi
Hans episkopalgenealogi er:
East Carroll Parish
East Carroll Parish er et fylke i den amerikanske delstaten Louisiana. Det ligger nordøst i staten og grenser mot Madison Parish i sør, Richland Parish i sørvest og mot West Carroll Parish i vest. Det har også grense mot delstaten Arkansas i nord og i øst utgjør elven Mississippi grense mot delstaten Mississippi.
East Carroll Parish totale areal er 1 146 km² hvorav 54 km² er vann. I 2010 hadde fylket 7,759 innbyggere. Administrasjonssenteret ligger i byen Lake Providence.
Jakob A. Lothe
Jakob Mathias Antonson Lothe (født 14. november 1881 på Lote i Gloppen, død 17. juni 1975) var en norsk politiker, og stortingsrepresentant for Venstre.
Biografi
Lothe ble uteksaminert fra Volda lærerhøgskole i 1901, og studerte ved Norges lærerhøgskole 1922–1923. Lothe var lærer i Leikanger fra 1901-1902 og på Gloppen folkeskole fra 1902-1922 og Gloppen framhaldsskole fra 1922-1928, og på Firda mellomskole fra 1928-1935. I 1925 tok han over gården på Lote, og drev denne ved siden av læreryrket og politikerkarrieren, til 1940. I 1925 ble han valgt inn på Stortinget og satt der til 1953 med et lite avbrekk i perioden 1928 til 1930 da han var vararepresentant for Sogn og Fjordane. Lothe var parlamentarisk leder for Venstre 1945–1951 og lagtingspresident 1945–1954.
High on Fire
High on Fire er et amerikansk doom/stoner metal-band. Bandet ble dannet i California sommeren 1998 av vokalist og gitarist Matt Pike, et halvt år etter at hans tidligere band Sleep ble oppløst. High on Fire har gitt ut sju studioalbum.
South Sikkim (distrikt)
South Sikkim (nepali: दक्षिणी सिक्किम ) er et distrikt i den indiske delstaten Sikkim. Distriktets hovedstad er Namchi.
Demografi
Ved folketellingen i 2011 var det 146,850 innbyggere i distriktet, mot 131,525 i 2001. Den urbane befolkningen utgjør 14,37 % av befolkningen.
Barn i alderen 0 til 6 år utgjorde 10,27 % i 2011 mot 15,72 % i 2001. Antallet jenter i den alderen per tusen gutter er 948 i 2011 mot 969 i 2001.
Intertekstualitet
Intertekstualitet er en litterær teori om forholdet mellom to eller flere tekster som siterer fra hverandre, hentyder til hverandre, eller på andre måter er forbundet.
I verkene til Roland Barthes er intertekstualitet en sammenheng hvor meningen i det kunstneriske verket ikke nødvendigvis ligger plantet i verket, men hos tilskueren eller leseren. I verkene til Julia Kristeva (som skapte begrepet i 1966, Kristeva forkastet senere begrepet på grunn av dets assosiasjoner med kildestudier. I senere verker bruker Kristeva begrepet transposisjonalitet) er intertekstualitet tekstenes gjensidig avhengighet, og den mening som oppstår i en forlengelse mellom og via tekstene.
Et eksempel på intertekstualitet er når Det nye testamentet siterer fra Det gamle testamentet. Umberto Eco nevner et eksempel på intertekstualiteten og medienes innbyrdes dialog, «er den scenen i E.T. hvor romvesenet (Spielbergs oppfinnelse) blir tatt med til byen under halloween og møter en annen person utkledd som dverg fra The Empire Strikes Back (Lucas’ oppfinnelse). Det går et sett gjennom E.T., og den forsøker å kaste seg om halsen på dvergen og omfavne ham, som om den var en gammel venn.»
Ifølge Eco skal tilskueren kjenne til en annen film (intertekstuell viten), vite forbindelseslinjene mellom filmene, ha en viten om tekstene, men også ha en viten om verden, altså om omstendigheter utenfor tekstene. Siden scenen også er absurd, settes den i anførselstegn ved at filmen stoler på det som Eco kaller leserens ekstratekstuelle viten.
Noen postmoderne teoretikere liker å snakke om slektskapet mellom intertekstualitet og hypertekstualitet. Det finnes også mer nylige poststrukturalistisk teori slik som det er formulert i Daniela Casellis Beckett's Dantes: Intertextuality in the Fiction and Criticism (MUP 2005) som undersøker intertekstualitet som en produksjon innfor tekst heller enn som en serie av slektskap mellom ulike tekster.
Intertekstualitet i populærkulturen
Intertekstualitet er alltid allestedsnærværende i dagens moderne populærkultur (som i Ecos eksempel overfor) ettersom den resonerer med et ungdommelig publikum som er kjent for sin kynisme.
Intertekstualitet opptrer hyppig i populære media som TV-show, filmer, romaner og ikke minst i interaktive videospill. I disse sammenhengene er intertekstualitet ofte benyttet for gi dybde til fiktiv virkelighet hvor en figur kan referere til en annen figur i et annen fiktiv virkelighet, for eksempel at en figur fra en TV-serie forholder seg til en figur i en annen TV-serie. Den animerte TV-serien Familien Simpson er basert totalt på referanser til fiktiv som reell virkelighet i en slik grad at reelle personer opptrer som semi-fiktive figurer i serien.
Grimm (TV-serie)
Grimm er en amerikansk okkult detektivfiksjon som er laget av Stephen Carpenter, Jim Kouf og David Greenwalt, og produsert av Universal Television for NBC.
Serien var på luften fra 28. oktober 2011 til 31. mars 2017 med 123 episoder over seks sesonger. Serien følger morddetektiven Nick Burkhardt (spilt av David Giuntoli) som oppdager at han er en Grimm, den siste i en serie av vernere av balansen mellom menneskeheten og mytologiske skapninger, kjent i serien som Wesen.
Handling
Drapsetterforsker Nick Burkhardt fra Portland Police Department får vite at han stammer fra en linje forfedre kjent som Grimms, som har i oppgave å holde på balansen mellom menneskeheten og Wesen: mytologiske skapninger i verden. Wesen er det tyske ordet for å være eller skapning. I løpet av hele serien må Nick slåss mot en rekke farlige skapninger, med hjelp fra Wesen-vennen Monroe og partneren hans: etterforsker Hank Griffin.
Black Claw og Hadrians mur er to motstridende grupper, som gjentatte ganger blir nevnt i løpet av serien. Mange av de viktigste karakterene tilhører Wesen-skapningene.
Dafne
Dafne (gresk: Δάφνη; «laurbær») er en mindre figur i gresk mytologi kjent som en najade («flyte, strømme») — en type kvinnelig vannymfe som var assosiert til springvann, brønner, kilder, elver, bekker og andre steder med ferskvann.
Det er flere versjoner av myten med Dafne, men den vanligste utgaven er at på grunn av sin skjønnhet fikk hun uønsket oppmerksomhet og begjæret til guden Apollon. Han oppsøkte henne mens hun var på jakt, hun rømte, og han forfulgte henne, men rett før han klarte å fange henne inn, sendte Dafne en bønn til sin far, elveguden Ladon og Gaia for hjelp Ladon forvandlet henne til laurbærtre. I Metamorfoser av den romerske poeten Ovid er hun identifisert som datter av elveguden Peneios i Thessalia. Ved de pythiske leker som ble holdt hvert fjerde år i Delfi i ære for Apollon ble en laurbærkrans samlet fra dalen Tempe i nordlige Thessalia og gitt som en pris. I henhold til Pausanias for grunnen for dette «ganske og alene den gjeldende tradisjon hadde det at Apollon ble forelsket i datteren til Ladon (Dafne)».
Mytens bakgrunn
Det eksisterte eldre myter om Dafnis, en oreade, en form for fjellnymfe, og som levde på fjellet Parnassos i det sentrale Hellas, nord for Korintbukta nær Delfi. I henhold til Pausanias ble hun utnevnt av Gaia som prestinne av orakelet i Delfi før Apollon tok kontroll over orakelet. Det synes som denne Dafnis ble blandet med ulike tradisjoner om guden Apollon, og var en versjon av Dafne som ble forvandlet til et laurbærtre. Dafnis/Dafne var antagelig også beslektet med Kastalia, en najade (ferskvannsnymfe) ved orakelet i Delfi, og de najadiske korykiai av de hellige korkykianske grotter ved fjellsiden av Parnassos, oppkalt etter nymfen Korykia.
Diodorus Siculus beskrev Dafne som datter av den synske Teiresias (eller Teiresias), en blind profet fra Theben. Han var sønn av en gjeter og en nymfe, og levde i sju generasjoner i Theben, og var profet for ingen mindre enn Apollon. Denne Dafne ble tatt til fange i krigen mot epigoniene (gresk: Ἐπίγονοι, Epigoni, «avkommet»), det vil si sønnene til heltene fra Argos som hadde kjempet og blitt drept i den første krigen mot Theben. Dafne ble deretter gitt som bytte eller gave til Apollon.
Trygve Wyller
Trygve Wyller er navnet til flere personer:
Dafne
Mytens bakgrunn
Mens fortellingen om Dafne tradisjonelt er forbundet med laurbærtreet (Laurus nobilis) brukes det vitenskapelige navnet Daphne i botanikken om tysbastslekta, som er en helt annen gruppe. Den omfatter bortimot 90 arter med eviggrønne eller løvfellende busker som er kjent for sine velluktende blomster og giftige bær.
Myten om Dafne
I henhold til greske myten forfulgte Apollon nymfen Dafne, datter av enten Peneios og Kreousa («prinsesse») i Thessalia, eller av elveguden Ladon i Arkadia. Forfølgelsen av en lokal nymfe av en olympisk gud, en del av en arkaisk tilpasning av religiøs kult i Hellas, ble gitt en anekdotisk vending i Ovids Metamorfoser, hvor gudens forheksede begjær ble utløst av en pil fra Eros. Eros vil straffe Apollon for at han hadde gjort narr av hans ferdigheter med pil og bue, og for demonstrere kraften til kjærlighetens pil. Ovid behandlet møtet, Apollons frafall av guddommelig opphøydhet og majestet, litterært som elegisk kjærestepar, og utvidet forfølgelsen til en serie av taler og replikker. I henhold til fortellingen ber Dafne om hjelp til enten elveguden Peneios eller til Gaia, og blir så forvandlet til et laurbærtre (Laurus nobilis): «en mektig nummenhet grep hennes lemmer, tynn bark dekket seg over hennes bryster, hennes hår ble til løv, hennes armer til greiner, hennes føtter som et øyeblikk siden så raskt hadde løpt, festet seg i langsomt voksende røtter, hennes ansikt var tapt i løvtak. Kun hennes skinnende skjønnhet var tilbake.»
«Hvorfor ville hun ønske å unnslippe? Fordi hun er Artemis Dafnaia, gudens søster,» observerte den freudianske antropologen Géza Róheim, og Joseph Fontenrose stemmer overens; en slik identitet en-til-en vil uten tvil overforenkler bildet: «utjevningen av Artemis og Dafne i forvandlingsmyten kan ikke virke i seg selv.» Laurbærtreet ble hellig for Apollon, og ble prisen som vinnerne i de pythiske leker ble kronet med. De fleste kunstneriske inntrykkene av myten fokuserte på selve øyeblikket da forvandlingen skjedde.
I en versjon på forsøket å ta Dafnes jomfrudom som har blitt mindre kjent siden renessansen ble fortalt av den greske poeten Parthenios av Nikaia i dennes bok Erotica Pathemata («Om kjærlighetens sorger»). Parthenios' fortelling, basert på den greske historikeren Fylarkos, var kjent også for Pausanias som gjenfortalte den i sin Beskrivelse av Hellas. I denne versjonen, som er den tidligste skrevne redegjørelse, er Dafne en vanlig, ikke-gudelig ung kvinne som er glad i å gå på jakt og meget bestemt på å forbli en jomfru (tilsvarende som Artemis, jaktens gudinne). Hun ble etterstrebet av en ung mann ved navn Leukippos («hvit hingst») som forkler seg i klær tilsvarende den unge kvinnens klesdrakt for å kunne delta i hennes gruppe av jaktende kvinner. Han er så suksessfull i sin forkledning at han får hennes uskyldige tillit. Derimot ser Apollon hva som skjer og blir grepet av sjalusi. Han fikk piken til å ta seg et bad i elven Ladon, og da hun og de andre tok av seg klærne, ble Leukippos' lureri avslørt, og alle kvinnene kastet sine spyd i den unge mannen og drepte ham på stedet. I dette øyeblikket ble Apollons oppmerksomhet engasjert, og begynner sin egen forfølgelse av Dafne. Denne versjonen synes å være en noe besværlig overgang for å knytte to i utgangspunktet ulike fortellinger sammen.
Artemis Dafnaia
Artemis Dafnaia, som hadde sitt tempel i Sparta i antikken ved et sted kalt Hypsoi. De lå i skråningen av fjellet Knakadion i nærheten av den spartanske grense. Her var hennes hellige laurbærtrær.
Tempelet til Apollon Dafneforos
I byen Eretria i Evvia (Euboia) er avdekket tempel fra 600- eller 500-tallet f.Kr. identifisert via inskripsjoner som til Apollon Dafneforos, det vil si «Apollons laurbærbærer», eller bokstavelig, «frakte vekk Dafne», et sted hvor «borgerne sverget sine eder».
Mytens popularitet
Myten om Dafne og Apollon ble populær i renessansen og senere som emne for kunsten, særlig berømt er Gian Lorenzo Berninis statuegruppe Apollon og Dafne (1622–1625), i dag utstilt i Galleria Borghese i Roma.
Innenfor musikken komponerte den tyske komponisten Richard Strauss en opera i en akt om legenden om Dafne og Apollon, basert på fortellingene til både Ovid og Evripides.
Dafnes forvandling i kunsten
Liste over vinnere av Guldbaggen i kategorien Beste manuskript
Liste over vinnere av Guldbaggen i kategorien Beste manuskript
(Øvrige nominerte listes opp for årene fra 1991)
Ivanhoe (1913)
Ivanhoe er en amerikansk stumfilm fra 1913, regissert av Herbert Brenon.
Mark Tremonti
Mark Thomas Tremonti (født 18. april 1974) er en amerikansk musiker, mest kjent som gitarist i bandene Creed og Alter Bridge.
Guitar World har tre år på rad kåret Tremonti til «årets gitarist». I 2011 utropte tidsskriftet Total Guitar Magazine ham til tidenes fjerde beste heavy metal-gitarist.
Madejski Stadium
Madejski Stadium er den engelske fotballklubben Readings hjemmebane. Den ble åpnet 22. august 1998. Stadionet ligger i Reading, England. Kapasiteten er på 24 084, alle sitteplasser. Banens mål er 102 x 68 meter.
Stor-Iran
Stor-Iran (persisk: ایران بزرگ Irān-e Bozorg eller ایران‌زمین Irānzamīn; «iransk jord») viser til regionene som har betydelig innflytelse av iransk kultur. Med andre ord er det navnet på den iranske kultursfærens og det iranske folkets geografiske utbredelse i Asia. Det omfatter stort sett det området som strekker seg over det iranske platået fra Kaukasus og Kurdistan i vest til Induselven og Transoxiana i øst, og området samsvarer med den historiske forståelsen av hele området til «Iran». Dette territoriet overensstemmer også med de geografiske grensene som de to persiske rikene Akamenide-dynastiet og Sasanide-dynastiet styrte over. Spesielt Akamenide-dynastiet, som grunnla den første persiske staten, er i iransk selvbevissthet en hjørnestein i den persiske identiteten.
Stor-Iran er også kjent som Stor-Persia på europeiske språk,  mens Encyclopædia Iranica bruker betegnelsen Iranian Cultural Continent med henvisning til et større landområde som også inkluderte India, Levanten og Anatolia (Tyrkia), som alle har vært under betydelig iransk kulturell påvirkning. Stor-Iran stemmer dermed overrens med den historiske forståelsen av begrepet Iranshahr («Det iranske området») som omfatter de samme områdene som er nevnt ovenfor.
Farlig brennpunkt
Farlig brennpunkt (originaltittel: The Ambassador) er en amerikansk krim-drama-film fra 1984 regissert av J. Lee Thompson. I filmens hovedroller finner vi Robert Mitchum, Ellen Burstyn og Rock Hudson.
Handling
En idealistisk amerikansk ambassadør (Mitchum) i Israel prøver å vekke en fredsånd blant palestinske og israelske studenter. Problemer oppstår snart på fredens vei og i tillegg kompliseres situasjonen ytterligere da ambassadørens kone (Burstyn) innleder et forhold til en PLO-leder.
Om filmen
Dette var Rock Hudsons siste filmrolle før han døde av aids.
Svetlana Mugoša
Svetlana (Mugoša) Antić (født 13. november 1964 i Titograd), jugoslavisk håndballspiller som deltok i de olympiske leker 1984 i Los Angeles og 1988 i Seoul.
Mugoša ble olympisk mester i håndball under Sommer-OL 1984 i Los Angeles. Hun spilte på det jugoslaviske laget som vant håndballturneringen for damer foran Sør-Korea og Vest-Tyskland. Hun spilte tre kamper i turneringen og scoret to mål.
Fire år senere, under Sommer-OL 1988 i Seoul da Jugoslavia kom på fjerdeplass, spilte hun alle fem kampene og scoret femten mål.
Malstrøm (antologi)
Malstrøm er en antologi med norske science fictionnoveller som var bidrag i Lanterne-seriens konkurranse i 1971. Juryen besto av Jon Bing, Tor Åge Bringsværd og Sigmund Hoftun. Malstrøm var den første science fiction antologien med norske forfattere. Antologien ble utgitt som nummer 165 av Lanterne-bøkene under vignetten Lanterne science fiction av Gyldendal Norsk Forlag i 1972. Den inneholder blant annet første publikasjon av Jon Michelet i bokform og tidlige møter med forfatterne Dag Ove Johansen, Reidar Jensen og Ingar Knudtsen - samt Tor Edvin Dahl som allerede hadde noen bøker på samvittigheten. Foruten novellene, inneholder boka en bibliografi over science fiction av norske forfattere 1719–1971 ved Ola Strøm. Peter Haars har laget omslaget.
Omtale
Da boken kom skrev Nils Nordberg i VG:
Utgivelsesdetaljer
1972, Gyldendal Norsk Forlag, ISBN 8205008647
Se også
Andre antologier av norsk science fiction og fantasy:
Republikken Kongos kvinnelandslag i fotball
Republikken Kongos kvinnelandslag i fotball representerer Republikken Kongo (''fra nå av omtralt som Kongo, Den demokratiske republikken Kongo blir omtalt som Kongo (Dem. Rep.)'') i internasjonal fotball.
Samba til trøst
«Samba til trøst» er en norsk sang som ble skrevet av Øystein Sunde og utgitt mars 1979 på Sundes musikkalbum Hærtata hørt.
Sangtittelen beskriver hvordan samba virker på tekstens jeg når hverdagen med all dens trivialiteter blir for stressende.
Republikken Kongos kvinnelandslag i fotball
Først i mesterskapet i 2008 kvalifiserte Kongo seg gjennom å slå Kongo (Dem. Rep.) i siste kvalifiseringsrunde. Kongo havnet deretter i gruppe med Ekvatorial-Guinea, Kamerun og Mali. En i utgangspunktet overkommelig oppgave viste seg å være verre etter at Ekvatorial-Guinea var langt bedre enn forventet. Kongo tapte mot dem og også knepent mot Kamerun. De slo imidlertid Mali, og kom pent fra det med tre poeng, som matematisk holdt til en sjetteplass.
Samba til trøst
Sundes interesse for samba og bossa nova startet i 1975 i forbindelse med forestillingen Krumspring og andre stavhopp. Regissør Yngvar Numme hadde skrevet en norsk tekst på sangen «Jenta fra Ipanema» for Ivar Medaas. Gitarist Sunde hadde til da ingen erfaring med samba eller jazz akkorder. Han kontaktet Halvard Kausland for hjelp. Omkring den tiden ble også Sunde oppfordet av Ole Paus til å reise til Rio de Janeiro. Han dro dit i februar 1979.
Republikken Kongos kvinnelandslag i fotball
Tross den gode prestasjonen i 2008 har forbundet valgt å ikke melde på lag til Afrikamesterskapet 2010. Dermed kan laget heller ikke kvalifisere seg for VM i Tyskland 2011.
Svein Erik Paulsen
Svein Erik «Spiker'n» Paulsen (født 30. mars 1946 i Trondheim) er en norsk tidligere proffbokser. Han bokset i vektklassen super fjærvekt.
Paulsen innledet karrieren ved å bli norsk juniormester i 1962. Han ble norsk seniormester i 1964, 1966, 1968, 1969, 1970 og 1972 og nordisk mester i 1967 og 1970. Han var OL-deltager i 1972 der han oppnådde en femteplass i lettvekt.
Paulsen var profesjonell 1973–1978. Han bokset 25 kamper som proff, 21-2-1 (5 KO). I 1974 ble Paulsen Norges første europamester i proffboksing da han beseiret Lothar Abend. Paulsen gjorde totalt fire forsvar av sin EM-tittel. I 1975 utfordret han Alfredo Escalera om WBC-tittelen, men tapte via TKO i 9. runde.
Beste motstandere: Alfredo Escalera, Lothar Abend, Antonio Puddu, Ugo Poli, Arnold Taylor.
Paulsen var på sitt beste rangert som nr. 2 i verden av Ring Magazine. I 1974 ble han tildelt Olavstatuetten.
NM i hopp uten tilløp 1987
NM i hopp uten tilløp 1987 var en del av NM i friidrett 1987.
Mesterskapet ble arrangert i Dokka 15. mars.
Romerike og Glåmdal tingrett
Rettskretsen dekker kommunene Aurskog-Høland, Eidskog, Eidsvoll, Gjerdrum, Grue, Hurdal, Kongsvinger, Lillestrøm, Lørenskog, Nannestad, Nes, Nittedal, Nord-Odal, Rælingen, Sør-Odal og Ullensaker.
Amycterus
Amycterus er en slekt av snutebiller. Gruppen finnes ikke i Norge. De lever gjerne på ulike slags urter.
Utseende
Ganske store og kraftige, avlange, matte, mørke snutebiller. Oversiden er gjerne tett punktert og hårløs. Snuten er ganske kort og bred.
Utbredelse
Gruppen er utbredt i Australia.
Skjønnhet
Skjønnhet eller vakkerhet er en beskrivelse av eller egenskap ved en person, et sted, en gjenstand, et kunstverk, en idé og annet som gir en sanseopplevelse av behag, mening eller tilfredsstillelse. Skjønnhet er studert som en del av estetikk, filosofi, sosiologi og kulturhistorie.
Ordet skjønnhet kan på norsk også brukes om en vakker kvinne. En «ideell skjønnhet» er en person som blir beundret eller har et vesen eller karaktertrekk som innenfor en bestemt kultur blir betraktet som vakkert. Et antall historiske enkeltpersoner har blitt kulturelle skjønnhetsikoner, eksempelvis dronning Kleopatra, Helena fra Troja («Den skjønne Helena»), filmskuespilleren Marilyn Monroe og andre glamourmodeller.
Den individuelle, subjektive erfaringen av «skjønnhet» omfatter ofte tolkningen av selvstendige «helheter» som å være i balanse og harmoni med naturen, noe som kan føre til følelser av tiltrekning og velvære. Beauty is in the eye of the beholder, «Skjønnhet er i øynene på den som ser», er et gammelt engelsk ordtak som for å uttrykke denne forestillingen. Skjønnhet kan også fremkalle en opplevelse av positiv refleksjon over meningen med ens egen eksistens og tilværelse. Et «skjønnhetsobjekt» er alt som avslører eller gir gjenklang til en personlig mening.
I et moderne mediesamfunn preget av en seksualisert, visuell populærkultur og en ekstrem indvidualisme, kan vektlegginga på enkeltmenneskers utseende føre til et «skjønnhetstyranni» der jakten på det «perfekte», som forandrer seg med skiftende moter, blir overdrevent viktig.
Richard N. Cooper
Richard Newell Cooper (født 14. juni 1934, død 23. desember 2020) var en amerikansk samfunnsøkonom, politisk rådgiver og akademiker.
Cooper var fungerende utenriksminister den 3. mai 1980
Ljubinka Janković
Ljubinka Janković (født 23. september 1958), jugoslavisk håndballspiller som deltok i de olympiske leker 1984 i Los Angeles og 1988 i Seoul.
Makedoniaeik
Makedoniaeik (Quercus trojana) er et halvveis vintergrønt tre i bøkefamilien. Den er utbredt i sørøstlige Italia, Balkan og Anatolia.
Ljubinka Janković
Janković ble olympisk mester i håndball under Sommer-OL 1984 i Los Angeles. Hun spilte på det jugoslaviske laget som vant håndballturneringen for damer foran Sør-Korea og Vest-Tyskland. Hun spilte alle fem kampene i turneringen og scoret seks mål.
Makedoniaeik
Den blir 15–20 m høy med en stammediameter på 60 cm. Barken er gråbrun med furer. Bladene er lansettformede, 3–9 cm lange og 2–5 cm brede. Bladranden har 6–12 par tenner. Nøttene er 2,7–4,5 cm lange og 1,8–2 cm brede. Nøtteskåla dekker to tredjedeler av nøtta og har lange, frynselignende skjell. Nøttene bruker halvannet år på å bli modne. Den ligner på frynseeik, men kan skilles på kortere frynser på nøtteskåla og mindre flikete blad.
Ljubinka Janković
Fire år senere, under Sommer-OL 1988 i Seoul da Jugoslavia kom på fjerdeplass, spilte hun alle fem kampene og scoret ti mål.
Makedoniaeik
Makedoniaeik er en supramediterran art som vokser høyere i terrenget enn den egentlige middelhavsvegetasjonen. Den danner skoger der den er det dominerende treslaget. Andre planter som vokser her er duneik, orientagnbøk, middelhavseiner, Cistus creticus, mannaask, hundegras, kalkgrønnaks og europahumlebøk.
Jørn Pedersen
Jørn Pedersen (født 18. april 1968 ) er en dansk politiker for Venstre. Han var borgermester i Kolding kommune i tidsrommet 2010–2021.
Utmerkelser
Pedersen er innehaver av Fortjenstmedaljen og er ridder av Dannebrogordenen.
Jerry’s Mother-In-Law
Jerry's Mother-In-Law er en amerikansk stumfilm fra 1913, regissert av James Young.
Handling
Neste morgen kommer han hjem i en drosje, og mens han forsøker å gå opp trappen faller han ned i en dyp søvn. Den mystiske og pansrede personen blir sett fra vinduet av hans kone og svigermor, som blir fortalt av en forbipasserende gutt at rustningen nylig ble stjålet fra et museum.
Djupfjord I kraftverk
Djupfjord I kraftverk er et vannkraftverk ved Djupfjorden i Sortland kommune i Nordland fylke.
Kraftverket utnytter et fall på 144 meter fra Storvatnet til havnivå ved Djupfjorden. Storvatnet er oppdemmet og reguleres mellom 152 og 133 moh.
Produksjonen startet i 1952 og verket ble modifisert i 2007.
Det er installert en francisturbin på 5,1 MW. Midlere årsproduksjon er på 23 GWh.
Kraftverket er eid av Vesterålskraft Produksjon.
Perlemorskjoldbille
Perlemorskjoldbille (Cassida nobilis) er en bille som tilhører familiegruppen bladbiller (Chrysomelidae). Den lever på ulike planter, blant annet i plantegruppen Caryophyllaceae.
Både larvene og de voksne (imago) billene lever av å spise blad på næringsplanten. De sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage.